stanford-oval/wikipedia huggingface dataset:
Maximilian Kleber

| Maximilian Kleber |
| --- | --- |
 Kleber vuonna 2019.
Henkilötiedot
Koko nimi:  Maximilian ”Maxi” Kleber
Syntynyt: 29. tammikuuta 1992 (ikä 32) Würzburg, Saksa
Kansalaisuus:   Saksa
Koripalloilija
Pelipaikka:  Iso laitahyökkääjä
Pituus:  211 cm
Paino:  108 kg
NBA-varaus:  ei varattu 2014
Pelaajaura
Seurajoukkueet
2009–2014 2014–2015 2015–2017 2017–:  s.Oliver Würzburg Obradoiro CAB FC Bayern München Dallas Mavericks
Maajoukkueet
2014–:   Saksa
Ottelut (pisteet):  30
Aiheesta muualla
FIBA
Maximilian ”Maxi” Kleber (s. 29. tammikuuta 1992 Würzburg) on saksalainen koripalloilija, pelipaikaltaan iso laitahyökkääjä. Kleber on pelannut urallaan muun muassa NBA:ssa sekä Saksan ja Espanjan pääsarjoissa. Hän on pelannut myös Saksan maajoukkueessa.
Elämä ja ura > Seurajoukkueet

Kleber aloitti ammattilaisuransa kotimaassaan. Kaudeksi hän siirtyi 2014–2015 Espanjan pääsarjaan ja palasi tämän jälkeen Saksaan, Bayern Müncheniin, jossa hänet vuonna 2017 palkittiin useilla henkilökohtaisilla palkinnoilla.
Heinäkuussa 2017 Kleber siirtyi NBA-seura Dallas Mavericksiin. Heinäkuussa 2019 hän teki uuden sopimuksen Mavericksin kanssa.
Elämä ja ura > Maajoukkue

Kleber on edustanut myös Saksan miesten maajoukkuetta. Hän on kuulunut maajoukkueen kokoonpanoon muun muassa Kiinan MM-kilpailuissa 2019.
Aiheesta muualla

Kuvia tai muita tiedostoja aiheesta Maximilian Kleber Wikimedia Commonsissa
Profiili eurobasket.com (englanniksi)
Saksan joukkue – Koripallon MM-kilpailut 2019
4 Lô ·
5 Giffey ·
7 Voigtmann ·
8 Akpınar ·
10 Theis ·
12 Benzing ·
17 Schröder ·
21 Zipser ·
22 Barthel ·
24 Kleber ·
32 Thiemann ·
42 Obst ·
Valmentaja Rödl
Sound & Vision

Sound & Vision on yhdysvaltalainen aikakauslehti, jota julkaisee AVTech Media Ltd. Lehti perustettiin vuonna 1958 nimellä HiFi & Music Review. Vuonna 1961 nimeksi vaihdettiin HiFi/Stereo Review ja 1968 Stereo Review.
Lehti keskittyy audio- ja kotiteatteriaiheisiin. Se testaa uutta teknologiaa, selittää kuinka ostaa ja käyttää laitteita sekä tarjoaa arvioita komponenteista.
Aiheesta muualla

Virallinen sivusto (englanniksi)
Stefanin–Boltzmannin vakio

Stefanin–Boltzmannin vakio on Stefanin–Boltzmannin laissa esiintyvä luonnonvakio, jonka arvo on
missä  k on Boltzmannin vakio,  c valon nopeus ja  h Planckin vakio.
Stefanin–Bolzmannin lain mukaan mustan kappaleen säteilyn intensiteetti on suoraan verrannollinen lämpötilan neljänteen potenssiin. Verrannollisuuskerroin on Stefanin–Boltzmannin vakio.
Luonnonvakiot
Valonnopeus | Newtonin gravitaatiovakio | Tyhjiön permeabiliteetti | Tyhjiön permittiivisyys | Planckin vakio | Diracin vakio | Alkeisvaraus | Hienorakennevakio | Rydbergin vakio 
 Bohrin säde | Bohrin magnetoni | Ydinmagnetoni | Avogadron vakio | Atomimassayksikkö | Ideaalikaasun moolitilavuus | Moolinen kaasuvakio | Boltzmannin vakio | Faradayn vakio 
 Stefanin-Boltzmannin vakio | Wienin siirtymälain vakio | Elektronin lepomassa | Protonin lepomassa | Neutronin lepomassa | Alfahiukkasen lepomassa
St. Joseph (Missouri)

| Saint Joseph |
| --- | --- |

Valtio:  Yhdysvallat
Osavaltio:  Missouri
Väkiluku (2019):  74 875
 
 https://www.stjoemo.info/ 
Infobox OKVirheellinen NIMI-arvo: 
Saint Joseph on Missourissa sijaitseva Yhdysvaltojen kaupunki. Kaupungissa asuu 74 875 asukasta. Väkiluku laski kahdella ja puolella prosentilla vuosien 2010 ja 2019 välillä. Väestöstä 22,7 % on alle 18-vuotiaita ja 15,5 % yli 65-vuotiaita. Kaupungissa on hieman enemmän miehiä kuin naisia. Kaupungin pinta-ala on noin 113,93 neliökilometriä.
Aiheesta muualla

Kuvia tai muita tiedostoja aiheesta St. Joseph (Missouri) Wikimedia Commonsissa
Sorjahukankorento

| Sorjahukankorento |
| --- | --- |
 Koiras
Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Domeeni::  = Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Sudenkorennot Odonata
Alalahko::  Aitosudenkorennot Anisoptera
Heimo::  Varsinaiset sudenkorennot Libellulidae
Suku::  Hukankorennot Libellula
Laji::  fulva
Kaksiosainen nimi
 Libellula fulva  Müller, 1764 
Katso myös
   Sorjahukankorento Commonsissa 
Infobox OKNimi-testi OKIUCN-testi OK: 
Sorjahukankorento (Libellula fulva) on hukankorentoihin kuuluva Suomessa harvinainen sudenkorento.
Ulkonäkö ja koko

Sorjahukankorennon koiraalla on sukukypsänä sinihärmäinen takaruumiin selkäpuoli, joka on kärjestään musta. Naaraat ja nuoret koiraat ovat väriltään enimmäkseen keltaisia. Vanhemmiten naaras muuttuu sinisemmäksi tai ruskeaksi. Naaraan takaruumiin selkäpuolella on pitkittäinen musta juova, joka kaventuu keskiruumiiseen päin. Sorjahukankorennon takasiivissäsiivissä on niiden tyviosissa laajat tummat värialueet. Väriä on myös siipien kärjissä, muttei litteähukankorennon tapaan siipisolmuissa.
Lajin ulkonäkö on samankaltainen kuin muiden hukankorentojen ja muistuttaa jossakin määrin myös hoikkasinikorentoa ja merisinikorentoa. Litteähukankorennosta sorjahukankorento eroaa eniten takaruumiin perusteella. Sorjahukankorennon takaruumis on vähemmän leveä, eikä sen sivuilla ole litteähukankorennon keltaisia laikkuja.
Sorjahukankorennon takaruumiin pituus on 25–29 mm ja takasiiven pituus 33–38 mm.
Levinneisyys ja elinympäristö

Lajia tavataan yleisenä Keski- ja Etelä-Euroopassa sekä läntisessä Aasiassa Kaukasukselle ja Kaspianmerelle asti. Laji on Suomessa hyvin harvinainen, mutta harvoilla esiintymispaikoillaan tyypillisesti varsin runsaslukuinen. Vakituinen suuri populaatio on elänyt Kiteenjoella tiettävästi vähintään 1920-luvulta lähtien. Lajin uusia suomalaisia esiintymispaikkoja on löydetty 2000-luvulla.
Sorjahukankorento asuttaa puhdasvetisiä seisovia tai hitaasti virtaavia vesiä, kuten puroja ja jokia.
Elintavat

Sorjahukankorennon lentoaika on Suomessa kesäkuun alusta heinä-elokuun vaihteeseen. Päälentoaika ajoittuu kesäkuun puolivälistä ja heinäkuun puoleenväliin.
Aiheesta muualla

Laji.fi: Sorjahukankorento (Libellula fulva)
Sorjahukankorento Korentowikissä
Naaras
Nuori naaras
Stefanie Wyss

Stefanie Wyss (s. 19. lokakuuta 1985 Bern) on sveitsiläinen jääkiekkoilija, joka pelasi puolustajana. Hän edusti Sveitsin maajoukkuetta Vancouverin olympiaturnauksessa 2010 sekä kolmissa MM-kilpailuissa vuosina 2007 Kanadassa, 2008 Kiinassa ja 2011 Sveitsissä.
Wyss pelasi Sveitsin naisten pääsarjassa kahdeksan kautta edustaen pääasiassa EV Bomo Thunia. Kaudella 2007–2008 hän pelasi Clarksonin yliopistossa NCAA-yliopistosarjassa.
Stephan Lichtsteiner

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Stephan Lichtsteiner
Syntymäaika: 16. tammikuuta 1984 (ikä 40)
Syntymäpaikka: Adligenswil, Sveitsi
Pelipaikka: oikea laitapuolustaja
Pituus: 182 cm
Junioriseurat
1991–1996: FC Adligenswil
1996–2000: Luzern
2000–2001: Grasshopper
Seurat
| Vuodet | Seura | O | (M) |
| 2001–2005 | Grasshopper | 79 | (4) |
| 2005–2008 | Lille | 89 | (5) |
| 2008–2011 | Lazio | 100 | (3) |
| 2011–2018 | Juventus | 201 | (12) |
| 2018–2019 | Arsenal | 14 | (0) |
| 2019–2020 | Augsburg | 20 | (0) |
Maajoukkue
| 2003–2005 | Sveitsi U21 | 30 | (1) |
| 2006–2019 | Sveitsi | 108 | (8) |
 Seurajoukkueuran tilastot kattavat vain kansalliset sarjat, päivitetty 15. maaliskuuta 2024.  Maajoukkueuran tilastot päivitetty 15. maaliskuuta 2024.
Stephan Lichtsteiner (s. 16. tammikuuta 1984 Adligenswil) on sveitsiläinen jalkapalloilija, pelipaikaltaan puolustaja. Hän pelasi vuosina 2002–2020 Sveitsin, Ranskan, Italian, Englannin ja Saksan pääsarjoissa. Hän edusti Sveitsin Superliigassa Grasshoppersia, Ranskan Ligue 1:ssä Lilleä, Italian Serie A:ssa Laziota ja Juventusta, Englannin Valioliigassa yhden kauden Arsenalia sekä uransa päätteeksi Saksan Bundesliigassa yhden kauden Augsburgia. Lichtsteiner pelasi Sveitsin maajoukkueessa 108 maaottelua.
Seurajoukkueura

Lichtsteiner aloitti ammattilaisuransa Grasshoppersissa keväällä 2002. Hän voitti Sveitsin-mestaruuden 2003 ja pelasi tuolla kaudella jo 25 liigaottelua, joista 14 ottelua avauskokoonpanossa. Ranskalaisseura Lilleen hän siirtyi vuonna 2005. Siirto Lazioon tapahtui vuonna 2008. Laziossa hän voitti Italian cupin vuonna 2009, loppuottelussa kaatui Sampdoria rangaistuspotkukilpailun jälkeen. Samana vuonna Lazio kohtasi Italian supercupin loppuottelussa Interin, jonka Lazio voitti 2–1. Lichtsteiner sai Laziossa lempinimen Forrest Gump väsymättömän ja periksiantamattoman pelityylinsä vuoksi.
Lichtsteiner siirtyi Juventukseen kymmenen miljoonan euron siirtosummalla kesällä 2011. Hän voitti Italian-mestaruuden seitsemällä peräkkäisellä kaudella: 2011–2012, 2012–2013, 2013–2014, 2014–2015, 2015–2016, 2016–2017 ja 2017–2018. Lisäksi hän voitti Italian cupin 2015, 2016, 2017 ja 2018 sekä pelasi Mestarien liigan loppuottelussa keväällä 2015. Lichtsteinerin sopimus päättyi kesäkuussa 2018, minkä jälkeen hän siirtyi ilmaissiirrolla englantilaisseura Arsenaliin. Seuraavana kesänä hän siirtyi Saksan Bundesliigassa pelaavaan Augsburgiin. Elokuussa 2020 Lichtsteiner ilmoitti lopettavansa uransa.
Maajoukkueura

Sveitsin A-maajoukkueessa Lichtsteiner debytoi vuonna 2006. Hän pelasi MM-kilpailuissa kolme ottelua 2010, neljä ottelua 2014 ja kolme ottelua 2018 sekä EM-kilpailuissa kolme ottelua 2008 ja neljä ottelua 2016.
Lichtsteiner pelasi kaikkiaan 108 A-maaottelua, joista 102 ottelua avauskokoonpanossa, ja saavutti neljäntenä sveitsiläispelaajana sadan maaottelun rajan. Hän teki näissä maaotteluissa kahdeksan maalia: yhden lokakuussa 2011 EM-karsinnassa Montenegroa vastaan, yhden toukokuussa 2012 ystävyysottelussa Saksaa vastaan, kaksi syyskuussa 2013 MM-karsinnassa Islantia vastaan, yhden kesäkuussa 2014 ystävyysottelussa Perua vastaan, yhden marraskuussa 2016 MM-karsinnassa Färsaaria vastaan, yhden elokuussa 2017 MM-karsinnassa Andorraa vastaan ja yhden lokakuussa 2017 MM-karsinnassa Unkaria vastaan. Hän pelasi viimeisen maaottelunsa marraskuussa 2019.
Lichtsteiner pelasi Sveitsin eri nuorisomaajoukkueissa alle 15-vuotiaista alle 21-vuotiaisiin yli 60 maaottelua, joista 30 ottelua alle 21-vuotiaissa. Hän pelasi kaksi ottelua alle 21-vuotiaiden EM-kilpailuissa 2004.
Saavutukset

Lähde: Soccerway
Sveitsin-mestaruus 2003
Italian-mestaruus 2012, 2013, 2014, 2015, 2016, 2017 ja 2018
Italian cup-mestaruus 2009, 2015, 2016. 2017 ja 2018
Italian supercupin voitto 2009, 2012, 2013 ja 2015
Aiheesta muualla

Wikimedia Commonsissa on kuvia tai muita tiedostoja aiheesta .
Profiili Lillen sivuilla (ranskaksi)
Profiili Ligue 1:n sivuilla (ranskaksi)
Sveitsin joukkue – Jalkapallon EM-kilpailut 2008
1 Benaglio |
2 Djourou |
3 Magnin |
4 Senderos |
5 Lichtsteiner |
6 Huggel |
7 Cabanas |
8 Inler |
9 Frei |
10 Yakın |
11 Streller |
12 Derdiyok |
13 Grichting |
14 Gygax |
15 Fernandes |
16 Barnetta |
17 Spycher |
18 Zuberbühler |
19 Behrami |
20 Müller |
21 Jakupović |
22 Vonlanthen |
23 Degen |
Valmentaja Kuhn
Sveitsin joukkue – Jalkapallon MM-kilpailut 2010
1 Benaglio |
2 Lichtsteiner |
3 Ziegler |
4 Senderos |
5 von Bergen |
6 Huggel |
7 Barnetta |
8 Inler |
9 Frei |
10 Nkufo |
11 Behrami |
12 Wölfli |
13 Grichting |
14 Padalino |
15 Yakın |
16 Fernandes |
17 Spycher |
18 Streller |
19 Derdiyok |
20 Schwegler |
21 Leoni |
22 Eggimann |
23 Shaqiri |
Valmentaja Hitzfeld
Sveitsin joukkue – Jalkapallon MM-kilpailut 2014
1 Benaglio |
2 Lichtsteiner |
3 Ziegler |
4 Senderos |
5 von Bergen |
6 Lang |
7 Barnetta |
8 Inler |
9 Seferović |
10 Xhaka |
11 Behrami |
12 Sommer |
13 Rodríguez |
14 Stocker |
15 Džemaili |
16 Fernandes |
17 Gavranović |
18 Mehmedi |
19 Drmić |
20 Djourou |
21 Bürki |
22 Schär |
23 Shaqiri |
Valmentaja Hitzfeld
Sveitsin joukkue – Jalkapallon EM-kilpailut 2016
1 Sommer |
2 Lichtsteiner |
3 Moubandje |
4 Elvedi |
5 von Bergen |
6 Lang |
7 Embolo |
8 Frei |
9 Seferović |
10 Xhaka |
11 Behrami |
12 Hitz |
13 Rodríguez |
14 Zakaria |
15 Džemaili |
16 Fernandes |
17 Tarashaj |
18 Mehmedi |
19 Derdiyok |
20 Djourou |
21 Bürki |
22 Schär |
23 Shaqiri |
Valmentaja Petković
Sveitsin joukkue – Jalkapallon MM-kilpailut 2018
1 Sommer |
2 Lichtsteiner |
3 Moubandje |
4 Elvedi |
5 Akanji |
6 Lang |
7 Embolo |
8 Freuler |
9 Seferović |
10 Xhaka |
11 Behrami |
12 Mvogo |
13 Rodríguez |
14 Zuber |
15 Džemaili |
16 Fernandes |
17 Zakaria |
18 Gavranović |
19 Drmić |
20 Djourou |
21 Bürki |
22 Schär |
23 Shaqiri |
Valmentaja Petković |
Movement in Still Life

| Movement in Still Life BT |
| --- | --- | --- |

Studioalbumin tiedot
 Julkaistu: 8. lokakuuta 1999
 Tuottaja(t): Brian Transeau
 Tyylilaji: electronica, breakbeat
 Kesto: 73.52
 Levy-yhtiö: Headspace Recordings / Pioneer Entertainment, Black Hole Recordings Nettwerk America / EMI (Yhdysvalloissa)
Muut kannet

BT:n muut julkaisut
| Turn Me On 1999 | Movement in Still Life 1999 | Extended Movement 2000 |
Movement in Still Life on yhdysvaltalaisen electronica-artistin BT:n kolmas studioalbumi. Se julkaistiin Yhdistyneessä kuningaskunnassa vuonna 1999. Yhdysvalloissa julkaistu albumin muokattu versio julkaistiin vuonna 2000. Albumin singlet olivat ”Godspeed”, ”Dreaming” ja Yhdysvalloissa ”Never Gonna Come Back Down”.
Kappaleet

| UK CD pressing |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Movement in Still Life | 6.32 |  |  |  |  |  |  |  |
| 2. | Ride | 4.56 |  |  |  |  |  |  |  |
| 3. | Madskillz-Mic Chekka | 5.36 |  |  |  |  |  |  |  |
| 4. | The Hip Hop Phenomenon | 5.17 |  |  |  |  |  |  |  |
| 5. | Mercury and Solace | 7.42 |  |  |  |  |  |  |  |
| 6. | Dreaming | 9.15 |  |  |  |  |  |  |  |
| 7. | Giving Up the Ghost | 6.43 |  |  |  |  |  |  |  |
| 8. | Godspeed | 6.44 |  |  |  |  |  |  |  |
| 9. | Namistai | 6.51 |  |  |  |  |  |  |  |
| 10. | Running Down the Way Up | 8.36 |  |  |  |  |  |  |  |
| 11. | Satellite | 5.40 |  |  |  |  |  |  |  |
| UK limited edition bonus disc |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 12. | Never Gonna Come Back Down | 5.47 |  |  |  |  |  |  |  |
| 13. | Fibbonaci Sequence | 9.28 |  |  |  |  |  |  |  |
| 14. | Godspeed (Hybrid Mix) | 7.03 |  |  |  |  |  |  |  |
| 15. | Mercury and Solace (Reach Out) (Mark Shimmon Remix) | 6.43 |  |  |  |  |  |  |  |
| 16. | Dreaming (Evolution Mix) | 10.11 |  |  |  |  |  |  |  |
| 17. | Dreaming (Libra Mix) | 9.19 |  |  |  |  |  |  |  |
| 18. | Namistai (Extended Version) | 9.28 |  |  |  |  |  |  |  |
| US CD pressing |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Madskillz-Mic Chekka | 4.52 |  |  |  |  |  |  |  |
| 2. | Never Gonna Come Back Down | 5.47 |  |  |  |  |  |  |  |
| 3. | Dreaming | 5.19 |  |  |  |  |  |  |  |
| 4. | Shame | 3.21 |  |  |  |  |  |  |  |
| 5. | Movement in Still Life | 4.30 |  |  |  |  |  |  |  |
| 6. | Satellite | 5.11 |  |  |  |  |  |  |  |
| 7. | Godspeed | 5.10 |  |  |  |  |  |  |  |
| 8. | Running Down the Way Up | 5.51 |  |  |  |  |  |  |  |
| 9. | Mercury and Solace | 5.07 |  |  |  |  |  |  |  |
| 10. | Smartbomb | 5.10 |  |  |  |  |  |  |  |
| 11. | Love on Haight Street | 6.17 |  |  |  |  |  |  |  |
Kappaleet > 2x vinyl version

| Side A |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Movement in Still Life | 6.32 |  |  |  |  |  |  |  |
| 2. | Ride | 4.56 |  |  |  |  |  |  |  |
| 3. | Madskillz-Mic Chekka | 5.36 |  |  |  |  |  |  |  |
| Side B |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 4. | The Hip Hop Phenomenon | 5.17 |  |  |  |  |  |  |  |
| 5. | Mercury and Solace | 7.42 |  |  |  |  |  |  |  |
| 6. | Godspeed | 6.44 |  |  |  |  |  |  |  |
| Side C |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 7. | Dreaming | 9.15 |  |  |  |  |  |  |  |
| 8. | Mercury and Solace | 6.43 |  |  |  |  |  |  |  |
| Side D |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 9. | Namistai | 6.51 |  |  |  |  |  |  |  |
| 10. | Running Down the Way Up | 8.36 |  |  |  |  |  |  |  |
| 11. | Satellite | 5.40 |  |  |  |  |  |  |  |
Kappaleet > 4x vinyl version

| Sides A-B |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Movement in Still Life | 8.02 |  |  |  |  |  |  |  |
| 2. | Madskillz-Mic Chekka | 7.20 |  |  |  |  |  |  |  |
| Sides C-D |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 3. | The Hip Hop Phenomenon | 8.46 |  |  |  |  |  |  |  |
| 4. | Dreaming | 10.19 |  |  |  |  |  |  |  |
| Sides E-F |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 5. | Giving Up the Ghost | 9.12 |  |  |  |  |  |  |  |
| 6. | Namistai | 9.27 |  |  |  |  |  |  |  |
| Sides G-H |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 7. | Running Down the Way Up | 9.30 |  |  |  |  |  |  |  |
| 8. | Fibonacci Sequence | 9.28 |  |  |  |  |  |  |  |
Starckjohann

Starcjohann voi tarkoittaa seuraavia:
Starckjohann, saksalaisperäinen, Viipurissa asunut kauppiassuku
Oy Starckjohann & Co. Ab, myöhemmin Starckjohann-Telko, Suomessa 1868-1999 toiminut rautakauppa-alan yritys, nykyisen Starkin ja BE Groupin edeltäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Starckjohann”, voi hakea sivunnimihaulla, laajalla sivunnimihaulla tai tekstihaulla.
Sound Blaster

Soundblaster CT4180 vuodelta 1997.
Sound Blaster on singaporelaisen Creativen valmistama äänikorttisarja.
AdLib-äänikortin klooniksi ja kilpailijaksi kehitetty Sound Blaster muodosti pitkään IBM PC -yhteensopivien koneiden de facto -äänistandardin, kunnes siirtyminen laitteistorajapinnoista käyttöjärjestelmien ohjelmistorajapintoihin ja emolevyille integroituihin AC'97-äänikortteihin teki erilliset äänikortit tarpeettomiksi.
Sound Blaster -mallisto

Sound Blaster (1989), yksi YM3812-piiri (OPL2)
Sound Blaster Pro (toukokuu 1991) kaksi YM3812-piiriä (OPL2)
Sound Blaster Pro 2.0 (1991) OPL3
Sound Blaster 16 (kesäkuu 1992) 16-bittiset äänet
Sound Blaster AWE 32 (maaliskuu 1994) Advanced Wave Effects
Sound Blaster Live! (elokuu 1998)
Sound Blaster X-Fi -sarja:
X-Fi Titanium Fatal1ty (16.05.2008) Kortit on suunnattu pelaajille, ja ne asennetaan pci e 1 x paikkaan. Kortista julkaistiin myös Professional ja Champion -mallit kesäkuussa 2008. Mallien eroina on hinta, ja Champion-mallissa on kotelon 5,25 tuuman paikkaan asennettava etupaneeli.
Titanium Professional Audio (kesäkuu 2008), Titanium (syyskuu 2008) ja Titanium HD (maaliskuu 2010)
Michaela Garecht

Michaela Joy Garecht (s. 24. tammikuuta 1979) oli 9-vuotias tyttö, joka kidnapattiin Haywardissa, San Franciscon lahden alueella Kaliforniassa 19. marraskuuta 1988. Sieppaus tapahtui paikallisen ruokakaupan pysäköintialueella Mission Boulevardin ja Lafayette Avenuen kulmassa. Kauppa tunnettiin tuolloin nimellä Rainbow Market, nykyään se on Mexico Super. Sieppauksen silminnäkijä oli Michaelan mukana ollut ystävä. Hän on edelleen kateissa, ja tapaus on ratkaisematta ja tutkinnan alla. Michaelan sieppaajan henkilöllisyys ei ole selvinnyt, ja myös kidnappauksessa käytetty ajoneuvo on yhä tunnistamatta.
Tausta

Michaela Garecht kidnapattiin aamulla noin klo 10.15 lauantaina 19. marraskuuta 1988. Oli kiitospäivän loman ensimmäinen päivä. Kymmeneltä aamulla Michaela lähti kotoaan ystävänsä Trinan kanssa vain parin korttelin päässä sijaitsevaan markettiin saatuaan luvan äidiltään. He ajoivat potkulaudoillaan kauppaan ostaakseen karkkia ja limonadia ja jättivät potkulaudat kaupan oven viereen. Palattuaan he lähtivät kävelemään takaisin kotiin päin unohtaen potkulaudat kokonaan, kunnes muistivat ne puolessa välissä pysäköintikenttää. Tytöt kääntyivät takaisin hakemaan ystävälle kuuluneita potkulautoja, jolloin he huomasivat toisen niistä kadonneen jättöpaikalta. Michaela huomasi potkulaudan kauempana pysäköintipaikalta, kolmen parkkiruudun päässä pysäköidyn auton vieressä. Hän meni hakemaan sitä, jolloin viereen pysäköidystä autosta hyppäsi tuntematon valkoihoinen mies, joka tarttui kiljuvaan Michaelaan ja heitti hänet autonsa takapenkille. Michaelan ystävä oli ainut todistaja, joka juoksi kauppaan hakemaan apua. Sieppaaja pakeni autollaan Michaela mukanaan kohti läheistä Union Cityä. Tytöstä ei ole sen jälkeen tehty ainuttakaan havaintoa..
Todistajan kuvauksen mukaan sieppaaja oli tuolloin noin kaksikymppinen valkoihoinen mies, jolla oli olkapäille ulottuvat, tummanvaaleat hiukset. Hänellä oli aknea tai rokonarpia kasvoissaan, ja hän oli pituudeltaan noin 183 cm ja hoikkarakenteinen. Sieppaajan ajama auto oli vanhamallinen amerikkalainen sedan, joka oli vaalea kullan- tai kermanvärinen ja mahdollisesti neliovinen, jossa oli valot takapuskurissa. Auton etupuskuri näytti vahingoittuneelta, eli auto oli saattanut aiemmin olla kolarissa.
Michaelan äiti on Sharon Murch ja isä Rod Garecht. Hän oli perheen ensimmäinen lapsi, ja hänellä on neljä sisarusta: Alex, Libby, Robbie ja Johnna, joista jälkimmäinen syntyi viisi vuotta Michaelan sieppauksen jälkeen. Hänen vanhempansa ovat myöhemmin eronneet, ja perhe on muuttanut pois Haywardista. Michaelalla oli 9-vuotiaana vaaleat hiukset, mutta väri on iän myötä saattanut tummentua. Hän saattaa nyt tarvita myös näönkorjausta ja on mahdollisesti kasvanut hyvin pitkäksi; kaikki hänen sisaruksensa ovat pitkiä.
Etsinnät

Michaela Garechtin sieppaus johti yhteen Haywardin poliisin laajimmista etsinnöistä Kaliforniassa, ja he saivat 5000 vihjettä ensimmäisen vuoden aikana. Vuonna 1994 Michaelan tapaukseen liittyviä vihjeitä oli The Daily Review -lehden mukaan tullut jo 15 000. Yli kaksi vuosikymmentä myöhemmin tutkinnat jatkuvat, eikä tapausta ole suljettu. Se on avoin tapaus myös FBI:ssa, ja sen uskotaan olevan yhä ratkaistavissa.
Sieppauksen jälkeen Michaelan kuva oli maitotölkkien kyljessä maanlaajuisesti ja katoamisjulisteita levitettiin ympäri yhteisöä. Hänen sieppauksensa on yksi suuriprofiilisimmista lapsen katoamistapauksista Amerikassa, ja se on saanut maailmanlaajuistakin huomiota mediassa.
Michaela Garechtin tapausta on käsitelty useissa kadonneiden henkilöiden tv-ohjelmissa, kuten America's Most Wanted ja Unsolved Mysteries sekä talk show-ohjelmissa kuten The Oprah Winfrey Show ja Larry King Live.
Vuonna 1991 siepatun Jaycee Lee Dugardin löytyminen 18 vuoden vankeuden jälkeen toi poliisille toivoa Michaelan löytymisestä, sillä Jayceen sieppaaja Phillip Garrido saattoi olla osallisena myös Michaelan katoamiseen. Michaelan kotikaupunki Hayward sijaitsee noin tunnin matkan päässä Garridon kotoa Antiochista, ja vain kolme kuukautta ennen Michaelan sieppausta mies oli vapautunut vankilasta istuttuaan tuomionsa raiskauksesta ja kidnappauksesta. Michaelan tavoin myös Jaycee Dugard siepattiin autoon kirkkaassa päivänvalossa ja todistajan läsnä ollessa. Sieppaajan sekä ajoneuvon kuvaus myös täsmäsivät; Garridolla oli vuonna 1988 olkapäille ulottuvat hiukset, ja hän omisti vaalean auton. Sieppaajan ja auton kuvaus täsmäsivät myös Jayceen kidnappaukseen. Todisteita Garridon ja hänen vaimonsa sekä Michaelan sieppauksen välillä ei ole löydetty, mutta heidän yhteyttään Michaelan siepanneeseen mieheen ei ole suljettu pois. Tutkinnat jatkuvat edelleen.
Wesley Shermantine, toinen murhaajakaksikosta, joka Yhdysvalloissa tunnetaan nimellä ”Speed Freak Killers”, kirjoitti kirjeen kalifornialaislehdelle sen jälkeen kun hänen rikoskumppaninsa Loren Herzog teki itsemurhan tammikuussa 2012. Kirjeessä Shermantine sanoi Herzogin muistuttaneen piirrosta henkilöstä, joka kidnappasi ”sen Haywardin tytön”.
Michaela Garechtin sieppauksen vuosipäivänä hänen perheensä järjestää kokoontumisen joka vuosi paikassa, jossa kidnappaus tapahtui. Vuosipäivän merkiksi sidotaan keltaisia rusetteja puuhun, jonka vierestä tuntematon mies nappasi yhdeksänvuotiaan Michaelan autoonsa.